EL
L 228/60
Επίσημη Εφημερίδα της Ευρωπαϊκής Ένωσης
15.9.2023
2) οι αστοχίες ή ανωμαλίες του εν λόγω αυτοματοποιημένου συντονισμού παρουσιάζονται με σαφήνεια στον ελεγκτή ή τους ελεγκτές εναέριας κυκλοφορίας που είναι υπεύθυνοι για τον συντονισμό των πτήσεων σε μεταβιβάζουσα μονάδα· 3) οι προειδοποιήσεις που σχετίζονται με την ανταλλαγή πληροφοριών συστήματος παρουσιάζονται στις σχετικές θέσεις εργασίας· 4) οι πληροφορίες που αφορούν τις σχετικές διαδικασίες ανταλλαγής πληροφοριών συστήματος παρέχονται στους ελεγκτές εναέριας κυκλοφορίας· 5) οι ελεγκτές εναέριας κυκλοφορίας διαθέτουν τα μέσα για την τροποποίηση των πληροφοριών πτήσης που ανταλλάσσονται.»· δ) προστίθεται η ακόλουθη ATS.OR.446: «ATS.OR.446 Δεδομένα επιτήρησης α) Οι πάροχοι υπηρεσιών εναέριας κυκλοφορίας δεν χρησιμοποιούν δεδομένα ερωτηματοθετών τρόπου λειτουργίας S που λειτουργούν υπό τη δικαιοδοσία τρίτης χώρας εφόσον δεν έχει συντονισθεί η εκχώρηση του κωδικού ερωτηματοθέτησης.
β) Οι πάροχοι υπηρεσιών εναέριας κυκλοφορίας διασφαλίζουν την παροχή των αναγκαίων ικανοτήτων που επιτρέπουν στους ελεγκτές εναέριας κυκλοφορίας να επιτυγχάνουν την αναγνώριση μεμονωμένων αεροσκαφών με τη χρήση του διαβιβαζόμενου μέσω «καθοδικής ζεύξης» χαρακτηριστικού αναγνώρισης αεροσκάφους, όπως περιγράφεται λεπτομερώς στο προσάρτημα 1. γ) Οι πάροχοι υπηρεσιών εναέριας κυκλοφορίας διασφαλίζουν αδιάλειπτες πτητικές δραστηριότητες στον εναέριο χώρο που υπάγεται στην ευθύνη τους και στα όρια με παρακείμενους εναέριους χώρους, εφαρμόζοντας κατάλληλες ελάχιστες απαιτήσεις αποστάσεων διαχωρισμού αεροσκαφών.»· ε)
στην ATS.TR.230, προστίθεται το ακόλουθο στοιχείο γ): «γ) Ο συντονισμός της μεταβίβασης ελέγχου μεταξύ μονάδων που παρέχουν υπηρεσίες ελέγχου περιοχής εντός της περιοχής EUR του ΔΟΠΑ ή, όταν αυτό συμφωνηθεί, με άλλες μονάδες ελέγχου εναέριας κυκλοφορίας ή μεταξύ αυτών, υποστηρίζεται από αυτοματοποιημένες διαδικασίες, όπως ορίζεται στο προσάρτημα 2.»·
στ) προστίθενται τα ακόλουθα προσαρτήματα 1 και 2: «Προσάρτημα 1
Αναγνώριση μεμονωμένου αεροσκάφους με τη χρήση του διαβιβαζόμενου μέσω «καθοδικής ζεύξης» χαρακτηριστικού αναγνώρισης αεροσκάφους, όπως απαιτείται από την ATS.OR.446 στοιχείο β) Το διαβιβαζόμενο μέσω «καθοδικής ζεύξης» χαρακτηριστικό αναγνώρισης αεροσκάφους χρησιμοποιείται ως εξής για την επίτευξη της αναγνώρισης μεμονωμένου αεροσκάφους: α) Ο πάροχος υπηρεσιών εναέριας κυκλοφορίας δηλώνει στον διαχειριστή δικτύου τους όγκους εναέριου χώρου στους οποίους επιτυγχάνεται η αναγνώριση μεμονωμένου αεροσκάφους με τη χρήση του διαβιβαζόμενου μέσω «καθοδικής ζεύξης» χαρακτηριστικού αναγνώρισης αεροσκάφους. β) Ο κωδικός ευδιακριτότητας SSR A1000 αποδίδεται σε αεροσκάφος για το οποίο επιτυγχάνεται η αναγνώριση μεμονωμένου αεροσκάφους με τη χρήση του διαβιβαζόμενου μέσω «καθοδικής ζεύξης» χαρακτηριστικού αναγνώρισης αεροσκάφους. γ) Εάν δεν ισχύει κάποια από τις προϋποθέσεις που καθορίζονται στο στοιχείο δ), ο κωδικός ευδιακριτότητας SSR A1000 αποδίδεται σε αναχωρούν αεροσκάφος ή σε αεροσκάφος για το οποίο, σύμφωνα με το στοιχείο ζ), απαιτείται αλλαγή κωδικού, εφόσον ισχύουν οι ακόλουθες προϋποθέσεις: 1) τα διαβιβαζόμενα μέσω «καθοδικής ζεύξης» χαρακτηριστικά αναγνώρισης αεροσκάφους αντιστοιχούν στην καταχώριση στο σχέδιο πτήσης για το συγκεκριμένο αεροσκάφος, 2) ο διαχειριστής δικτύου έχει κοινοποιήσει ότι το συγκεκριμένο αεροσκάφος είναι επιλέξιμο για την εκχώρηση του κωδικού ευδιακριτότητας SSR A1000.
δ) Ο κωδικός ευδιακριτότητας SSR A1000 δεν εκχωρείται σε αεροσκάφος αναφερόμενο στο στοιχείο γ), εάν ισχύει οποιαδήποτε από τις ακόλουθες προϋποθέσεις: 1) έχουν οριστεί μέτρα έκτακτης ανάγκης τα οποία απαιτούν την εκχώρηση διακριτών κωδικών SSR σε αεροσκάφος από πάροχο υπηρεσιών αεροναυτιλίας ο οποίος υφίσταται μη προγραμματισμένες διακοπές του αισθητήρα επιτήρησης εδάφους·